text: To rottweiler-hvalpe løbet hjemmefra
  25 februar 2017 kl. 12.45
  To tævehvalpe af racen rottweiler var lørdag formiddag brudt ud af deres indhegning og taget nye eventyr.
  Lørdag formiddag fik Syd- og Sønderjyllands Politi indbragt disse to cirka tre - fire måneder gamle rottweiler tævehvalpe.
  Hvalpene var blevet fundet på Forumlundvej i Esbjerg.
  Efter et par timer i vagtcentralen, er de nu hentet af deres rette ejermand, som kunne fortælle, at hvalpene var brudt ud af deres indhegning i haven, og selv taget på eventyr.
  - Hvalpene var super søde, og kærlige, og nåede lige at tisse et par gange på vores gulv i vagtcentralen, før de blev hentet igen, fortæller vagtchef ved Syd- og Sønderjyllands Politi Ivan Gohr Jensen til TV SYD
  Vov - Vov. 2 lækre Rottweilerhvalpe, tæver, savner deres ejer. Optaget  på Forumlundvej i Esbjerg.  Kendskab til hundene ring 114. #politidk pic.twitter.com/d0KYQ2W8Fp
  
  